section_heading: Povijest
paragraph_text: Dvorac je 1661. godine kupila kraljica Hedvig Eleonora od Holstein-Gottorpa, ali je dvorac potpuno izgorio iste godine. Stoga je kraljica uposlila švedskog arhitekta Nicodemusa Tessina starijeg koji je obnavljao dvorac sve do svoje smrti 1681. godine kada je radove na unutrašnjosti nastavio i dovršio njegov sin Nicodemus Tessin mlađi. Kraljičin sin, kralj Karlo XI. Švedski, je rado boravio u dvorcu gdje je často lovio, a supruga njegova sina Karla XII., kraljica Ulrika Eleonora Danska, je koristila dvorac kao kraljevsku rezidenciju tijekom odsutnosti kralja za vrijeme Velikog sjevernog rata (1700. – 1721.).